CELEX: 31987R0396
Language: el
Date: 1987-02-09 00:00:00
Title: Κανονισμός (ΕΟΚ) αριθ. 396/87 της Επιτροπής της 9ης Φεβρουαρίου 1987 για δεύτερη τροποποίηση του κανονισμού (ΕΟΚ) αριθ. 3024/86 που καθορίζει τις λεπτομέρειες εφαρμογής της προληπτικής αποστάξεως που προβλέπεται στο άρθρο 11 του κανονισμού (ΕΟΚ) αριθ. 337/79 για την περίοδο 1986/87

Avis juridique important

|

31987R0396

Κανονισμός (ΕΟΚ) αριθ. 396/87 της Επιτροπής της 9ης Φεβρουαρίου 1987 για δεύτερη τροποποίηση του κανονισμού (ΕΟΚ) αριθ. 3024/86 που καθορίζει τις λεπτομέρειες εφαρμογής της προληπτικής αποστάξεως που προβλέπεται στο άρθρο 11 του κανονισμού (ΕΟΚ) αριθ. 337/79 για την περίοδο 1986/87  

Επίσημη Εφημερίδα αριθ. L 040 της 10/02/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 396/87 ΤΗΣ ΕΠΙΤΡΟΠΗΣ  της 9ης Φεβρουαρίου 1987  για δεύτερη τροποποίηση του κανονισμού (ΕΟΚ) αριθ. 3024/86 που καθορίζει τις λεπτομέρειες εφαρμογής της προληπτικής αποστάξεως που προβλέπεται στο άρθρο 11 του κανονισμού (ΕΟΚ) αριθ. 337/79 για την περίοδο 1986/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 11 παράγραφος 5,  Εκτιμώντας:  ότι παρατηρήθηκαν καθυστερήσεις στην προσκόμιση των συμβάσεων και των δηλώσεων παραδόσεως για την επεξεργασία του αλκοολωμένου οίνου λόγω των δυσκολιών στις επικοινωνίες, εξαιτίας των δυσμενών μετεωρολογικών συνθηκών και των σιδηροδρομικών αναστατώσεων στις περιοχές όπου είναι σημαντική η παραγωγή των αλκοολωμένων οίνων· ότι, προκειμένου να επιτραπεί στην προληπτική απόσταξη να επιτύχει πλήρως τους σκοπούς της, θα πρέπει να παραταθεί η ημερομηνία λήξεως της προσκομίσεως των συμβάσεων που αναφέρονται στο άρθρο 10 παράγραφος 1 του κανονισμού (ΕΟΚ) αριθ. 3024/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3253/86 (4), καθώς και η ημερομηνία λήξεως για τις διαδικασίες εγκρίσεως που αναφέρονται στην ίδια παράγραφο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 10 παράγραφος 1 του κανονισμού (ΕΟΚ) αριθ. 3024/86:  - η ημερομηνία «15 Ιανουαρίου 1987» που εμφαίνεται στο πρώτο εδάφιο αντικαθίσταται από την ημερομηνία «15 Φεβρουαρίου 1987»,  - η ημερομηνία «15 Φεβρουαρίου 1987» που εμφαίνεται στο δεύτερο εδάφιο αντικαθίσταται από την ημερομηνία «15 Μαρτίου 1987».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. L 281 της 2. 10. 1986, σ. 8.  (4) ΕΕ αριθ. L 302 της 28. 10. 1986, σ. 9.